
Narvas Haigla 6 hoones 2.korrusel asuvate ruumide 

tasuta kasutusse andmine (MTÜ Uus Sild)
ASJAOLUD JA MENETLUSE KÄIK

Narva Linnavalitsuse Linnavara- ja Majandusametile saabus Mittetulundusühingu Uus Sild, registrikood 80145184, juhatuse liikme Vladimir Naumovi taotlus, milles palutakse anda tasuta kasutusse Narvas Haigla tänav 6 hoones 2. korrusel asuvad ruumid nr 105 ja 106 töötutele söökla avamiseks tähtajaga 10 aastat.
                   Ruumide üldpind
 
        42,3  m2

                   Arvestuslik üüritasu
        15,63 eurot kuus

Söökla avatakse Euroopa Sotsiaalfondi Eestis projekti raames, mille eesmärgiks on  tööpuuduse ja mitteaktiivsuse vähenemine ning tööhõive suurendamine vanemaealiste töötute (50+) seas Narva linnas. Projekti kavandatud tegevused näevad ette ka projektis osalejate toitlustamise korraldamise. 
Käesoleval ajal kasutab Mittetulundusühing Uus Sild töötute projekti realiseerimiseks tasuta Narvas Haigla 6 hoones asuvaid  3. korruse ruume üldpinnaga 345,7 m2.
MTÜ UUS SILD taotlust arutati Narva Linnavalitsuse linnavarakomisjoni koosolekul 16.05.2012 (protokoll nr 6)  ning otsustati: 

1. Soovitada anda MTÜ-le UUS SILD, registrikood 80145184, avalikku enampakkumist korraldamata tasuta kasutusse Narvas Haigla tänav 6 hoones asuvad ruumid  nr 105 ja 106  üldpinnaga  42,3  m2  töötutele söökla avamiseks tähtajaga 5 aastat võimalusega pikendada tasuta kasutuse lepingu tähtaega projekti realiseerimise korral veel viieks aastaks. 

2. Narva Linnavalitsuse Linnavara- ja Majandusametil esitada punktis 1 toodud otsus Narva Linnavalitsuse istungile korralduse vastuvõtmiseks.

Narva Linnavolikogu 17.03.2005.a määruse nr 14/52 “Linnavara kasutusse andmise kord” (edaspidi ka Kord) punkti 5.1.2 kohaselt otsustuse linnavara kasutusse andmise kohta kinnisasjade kasutusse andmisel võtab vastu linnavalitsus – kasutusse andmisel tähtajaga 1 (üks) aasta või kauemaks, kuid mitte kauemaks kui 25 (kakskümmend viis) aastat. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. Samuti Korra punktide 46, 46.4, 7.2, 7.2.3 alusel avaliku enampakkumiseta või eelläbirääkimistega pakkumiseta võib anda kasutusse linnavara, mis antakse kasutusse mittetulundusühingutele ning vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5 (antud juhul eelpool toodud punkt 5.1.2). 

Korra punktide 7.2, 7.2.3 kohaselt üksnes linnavalitsuse korraldusega võib linnavara mittetulundusühingutele kasutusse anda tasuta või „Üüritasu arvestuse metoodilise juhendiga” ettenähtust madalama tasu eest tähtajaga kuni 5 aastat või määramata ajaks. 
Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Linnavara- ja Majandusamet, kes on Haigla tänav 6 hoone bilansiline valdaja.

Korra punkti 55. alusel tuleb linnavara tasuta kasutusse andmise kohta avaldada kuulutus kohalikus ajalehes.

2. ÕIGUSLIKUD ALUSED

Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punktides 7.2 ja 7.2.3 sätestatu alusel võib linnavara mittetulundusühingutele määramata kasutusse anda tasuta või „Üüritasu arvestuse metoodilise juhendiga” ettenähtust madalama tasu eest tähtajaga kuni 5 aastat.

3. OTSUS

3.1. Anda MTÜ-le Uus Sild, registrikood 80145184, avalikku enampakkumist korraldamata tasuta kasutusse Narvas Haigla tänav 6 hoones asuvad ruumid nr 105 ja 106  üldpinnaga  42,3  m2  töötutele söökla avamiseks tähtajaga 5 aastat.
3.2. Narva Linnavalitsuse Linnavara- ja Majandusametil sõlmida MTÜ-ga Uus Sild punktis 3.1 nimetatud ruumi tasuta kasutusleping.

3.3. Narva Linnavalitsuse Linnavara- ja Majandusametil avaldada kuulutus vara tasuta kasutusse andmise kohta kohalikus ajalehes.

4.  RAKENDUSSÄTTED

4.1. Linnavara- ja majandusametil teha korraldus teatavaks MTÜ-le Uus Sild.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

